Diari Oficial de la Generalitat Valenciana


Sumari del DOGV 4620, del 31-10-2003 (2003/11409)

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'accepta la renúncia a una beca per a la formació de personal tècnic de suport a la investigació, modalitat A i se n'adjudica altra d'idèntiques característiques, per a l'exercici 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11046


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'accepta la renúncia a una beca per a la formació de personal tècnic de suport a la investigació, modalitat A i se n'adjudica altra d'idèntiques característiques, per a l'exercici 2003. [2003/M11550]
  
Per mitjà de la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, s'han convocat beques per a la formació de personal tècnic de suport a la investigació.
  
Per Resolució de 21 de juny de 2003, del director de l'Agència Valenciana de Ciència i Tecnologia, s'han concedit les beques per a la formació de personal tècnic de suport a la investigació, modalitat A, per a l'exercici 2003.
  
Per Resolució de 29 de juliol de 2003, del director de l'Agència Valenciana de Ciència i Tecnologia, es van acceptar les renúncies a diferents beques per a la formació de personal tècnic de suport a la investigació, modalitat A i se n'adjudicaven altres d'idèntiques característiques, per a l'exercici 2003.
  
Segons el que establixen els punts 1 i 2 de la base 15 de l'annex I de la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, sobre substitucions, les renúncies o les baixes que es produïsquen entre els becaris o les becàries de nova concessió, dins dels tres primers mesos del període de gaudi de la beca, podran ser cobertes amb l'adjudicació d'estes beques a les persones sol·licitants següents per l'ordre de reserva establit, si és procedent, per resolució del subsecretari de l'Oficina de Ciència i Tecnologia; la nova resolució de concessió tindrà caràcter de continuïtat de la resolució de concessió inicial per al perfil formatiu la substitució de la qual es promou a efectes de període de gaudi de la beca i règim de finançament aplicable.
  
Vist l'escrit presentat, en què es comunica una renúncia a la beca de formació de personal tècnic de suport a la investigació, concedida per la Resolució de 29 de juliol de 2003, i amb referència TS/03/ITC-AICE/01.
  
D'acord amb el que establix la Resolució de 19 de desembre de 2002, en virtut de les atribucions conferides al president de l'Agència Valenciana de Ciència i Tecnologia en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol, del Consell de la Generalitat, i de la delegació de determinades facultats en el director de l'Agència Valenciana de Ciència i Tecnologia que establix la Resolució de 16 de maig de 2003, del president d'esta entitat, resolc:
  
Primer
  
Acceptar la renúncia a la beca de personal tècnic de suport a la investigació, modalitat A, amb referència TS/03/ITC-AICE/01, de Manuel Moliner Renau, amb número d'expedient CTBFTS/2003/720.
  
Segon
  
Procedir a l'adjudicació d'esta beca a José Pascual Poy Pitarch, amb número d'expedient CTBFTS/2003/215, per l'ordre de reserva que establix l'annex II de la Resolució de 21 de juny, abans referida.
  
Tercer
  
El període de gaudi de la beca per substitució adjudicada serà el comprés entre l'1 de novembre i el 31 de desembre de 2003.
  
Quart
  
Autoritzar la despesa i disposar el crèdit necessari per al pagament a la persona beneficiària que figura en l'apartat segon d'esta resolució, per un import total de 2.000'00 euros que corresponen als pagaments de dues mensualitats incloses en el període comprés entre l'1 de novembre i el 31 de desembre de 2003, a càrrec de la línia pressupostària SE3640001 de l'Agència Valenciana de Ciència i Tecnologia.
  
Cinqué
  
El termini per a la incorporació del becari al centre o al departament serà de 10 dies comptadors des de l'1 de novembre de 2003; s'entendrà que si no s'incorpora en este termini renuncia a la beca, llevat del cas que compte amb l'autorització d'ajornament. A estos efectes el vicerector o la vicerectora d'investigació o el representant legal de la institució haurà d'acreditar davant l'Agència Valenciana de Ciència i Tecnologia la incorporació en els 10 dies següents a la data en què es produïsca.
  
Sisé
  
La dotació de la beca serà de 1000 euros bruts mensuals, que es lliuraran a la persona beneficiària, sempre que siga possible, per trimestres anticipats. Als pagaments realitzats s'aplicaran les corresponents retencions previstes en la normativa vigent.
  
Seté
  
La persona beneficiària de la beca està obligada a complir les obligacions establides en la base 10 de l'annex I de la Resolució de 19 de desembre de 2002, abans referida.
  
Huité
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o bé es plantejarà directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.
  
València, 15 d'octubre de 2003.- El director de la Agència Valenciana de Ciència i Tecnologia (p. d. Resolució de 16.05.2003, DOGV de 21.05.2003): Rafael Sanus Sellés.